24.7.2007 Euroopa Liidu Teataja L 192/11 KOMISJONI MÄÄRUS (EÜ) nr 868/2007, 23. juuli 2007, millega registreeritakse kaitstud päritolunimetuste ja kaitstud geograafiliste tähiste registris nimetus »Miel de Galicia” või ,Mel de Galicia” (KGT) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta,(!) eriti artikli 7 lõike 5 kolmandat ja neljandat lõiku, ning arvestades järgmist: Vastavalt määruse (EÜ) nr 510/2006 artikli 6 lõikele 2 ja kohaldades kõnealuse määruse artikli 17 lõiget 2 avaldati Euroopa Liidu Teatajas Hispaania taotlus nimetuse ,Miel de Galicia” või ,Mel de Galicia” registreerimiseks. (2) Saksamaa ja Itaalia esitasid oma vastuväite registreerimi- sele vastavalt määruse (EÜ) nr 510/2006 artikli 7 lõikele 1. Saksamaa ja Itaalia osutasid oma vastuväites, et määruse (EÜ) nr 510/2006 artiklis 7 ette nähtud tingi- mused ei ole täidetud, eelkõige ei ole õiguslike nõuete kohaselt esitatud toote ja geograafilise piirkonna vaheline side ning see ei ole vastavuses kaitstud geograafilise tähi- sega. Lisaks sellele leiab Saksamaa, et spetsifikaadi teatavad üksikasjad on vastuolus nõukogu 20. detsembri 2001. aasta direktiiviga 2001/110/EÜ mee kohta, (3) eelkõige võimalus lisada meele kuivatatud puuvilju, mis Saksamaa arvates on vastuolus kõnealuses direktiivis esitatud nimetusega ,mesi”. Komisjon kutsus oma 16. novembri 2005. aasta kirjaga asjaomaseid liikmesriike üles töötama omavahelise kokkuleppe saavutamiseks vastavalt nende riigisisestele menetlustele. Kuna Hispaania, Saksamaa ja Itaalia ei ole suutnud ette- nähtud tähtaja jooksul kokkuleppele jõuda, peab komisjon võtma vastu otsuse vastavalt määruse (EÜ) nr 510/2006 artiklis 15 lõikes 2 osutatud menetlusele. (1) ELT L 93, 31.3.2006, lk 12. Määrust on viimati muudetud määru- sega (EÜ) nr 1791/2006 (ELT L 363, 20.12.2006, lk 1). (2) ELT C 30, 5.2.2005, lk 16 ja ELT C 139, 14.6.2006, lk 21. (3) EÜT L 10, 12.1.2002, lk 47. (5) Hispaania, Saksamaa ja Itaaliaga peetud konsultatsioonide tulemusel on asjaomase tähise spetsifikaati muudetud. Toote kirjelduse all on kuivatatud puuvilju sisaldav mesi spetsifikaadist välja jäetud. Lisaks sellele on esile toodud side toote ja määratletud geograafilise piirkonna vahel, rõhutades asjaolu, et toode on saavutanud tuntuse eelkõige tänu geograafilise piirkonna looduslikele iseära- sustele, mis on taganud tootele omapära, mis võimaldab eristada nimetatud mett muudes geograafilistes piirkon- dades toodetud meesortidest. Komisjoni arvates vastab spetsifikaadi uus versioon täie- likult määruses (EÜ) nr 510/2006 esitatud nõuetele. Võttes arvesse esitatud üksikasju tuleks nimetatud tähis kanda kaitstud päritolunimetuste ja kaitstud geograafiliste tähiste registrisse. Käesoleva määrusega ettenähtud meetmed on kooskõlas kaitstud geograafiliste tähiste ja päritolunimetuste alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimetus on registreeritud. Artikkel 2 Spetsifikaadi põhielemente sisaldav kokkuvõte on esitatud käes- oleva määruse II lisas. Artikkel 3 Käesolev määrus jõustub kahekümnendal päeval pärast selle avaldamist Euroopa Liidu Teatajas.